NORAKSTS

|  |  |
| --- | --- |
| 30.06.2022. | Nr.9/13 |

###### INVESTĪCIJU PROJEKTA “JELGAVAS VALSTSPILSĒTAS PAŠVALDĪBAS PIRMSSKOLAS IZGLĪTĪBAS IESTĀDES “LĀCĪTIS” TERITORIJAS LABIEKĀRTOŠANA” IESNIEGŠANA

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar likuma „Par pašvaldībām” 12. pantu, Ministru kabineta 2022. gada 22. februāra noteikumu Nr. 143 “Noteikumi par kritērijiem un kārtību, kādā 2022. gadā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.1.6. apakšpunktu, Jelgavas pilsētas attīstības programmas 2014. – 2020. gadam investīciju plāna 1. Rīcībpolitikas “Izglītība mūža garumā un konkurētspēja darba tirgū” 1.1. sadaļā “Jelgavas pilsētas pašvaldības pirmsskolas izglītības iestāžu (PII) pārbūve, energoefektivitātes paaugstināšana un infrastruktūras attīstība” iekļauto projekta ideju Nr. 1.1.5. “Pārējo PII infrastruktūras attīstība, pārbūve un energoefektivitātes paaugstināšana, funkcionalitātes un drošības uzlabošana”, iepirkuma Nr. JVP 2022/40/AK “Jelgavas valstspilsētas pašvaldības izglītības iestāžu teritoriju labiekārtošana” rezultātiem,

**JELGAVAS VALSTSPILSĒTAS DOME NOLEMJ:**

1. Iesniegt Vides aizsardzības un reģionālās attīstības ministrijai investīciju projektu “Jelgavas valstspilsētas pašvaldības pirmsskolas izglītības iestādes “Lācītis” teritorijas labiekārtošana” (turpmāk – projekts), kura kopējās izmaksas ir 75 643,06 *euro* (septiņdesmit pieci tūkstoši seši simti četrdesmit trīs *euro* un 06 *centi*), tai skaitā 61 746,60 *euro* (sešdesmit viens tūkstotis septiņi simti četrdesmit seši *euro* un 60 *centi*) ir aizņēmuma līdzekļi un 13 896,46 *euro* (trīspadsmit tūkstoši astoņi simti deviņdesmit seši *euro* un 46 *centi*) ir pašvaldības budžeta līdzfinansējums.
2. Projekta apstiprināšanas gadījumā Jelgavas valstspilsētas pašvaldības budžetā nodrošināt projekta īstenošanai nepieciešamo finansējumu 2022. gadā – 13 896,46*euro* (trīspadsmit tūkstoši astoņi simti deviņdesmit seši *euro* un 46 *centi*)*.*
3. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja *(paraksts)* B.Jēkabsone

2022. gada 30. jūnijā